UČNA PRIPRAVA

	IME in PRIIMEK
	xxx

	PREDMET
	Glasbena umetnost

	RAZRED
	1.b

	UČNA ENOTA
	Pesem Prvo leto služim	Comment by SicherlBa: NASLOV PESMI NI USTREZNA OPREDELITEV UČNE ENOTE – SLEDIMO PROCESNO-CILJNO NAČRTOVANJE IN NE UČNO-SNOVNO NAČRTOVANJE!

	METODE
	Delo s slikovnim zapisom, 	Comment by SicherlBa: SLIKOVNO-GLASBENIM ZAPISOM
gibalno izražanje ob glasbi,
demonstracija in posnemanje gibalnega izražanja ob glasbi,
petje s pripevanjem.

	CILJI: 
Učenci: 
· V skupini in samostojno sproščeno in doživeto pojejo otroške, ljudske in umetne pesmi.(AF) 	Comment by SicherlBa: PREVEČ SPLOŠNO NAVAJATE CILJE , KI STE JIH POVZELI PO UN, ZATO JIH KONKRETIZIRAJTE TJ. OPERACIONALIZIRAJTE!
· Ob petju pesmi se gibajo.(PM) 
· Ob petju doživljajo, spoznavajo in poglabljajo prvine estetskega oblikovanja pesmi. (AF)
· Seznanjajo se s slikovnim zapisom glasbe in ga uporabljajo.(KOG)
· Razvijajo pozitiven odnos do glasbe. (AF)

UVOD: 	Comment by SicherlBa: PODROBNA PRIPRAVA NI V USTREZNI STRUKTURI, KI NAJ VKLJUČUJE: PREVLADUJOČE GLASBENE DEJAVNOSTI/UČITELJ/UČENEC/CILJI. POPRAVITE V CELOTI!
Učence povabim v krog pred tablo in jim povem, da bomo danes skupaj ustvarili zgodbo. 
Potek: 
Učencem povem, da se bomo gibali glede na našo zgodbo, ki se dogaja daleč nazaj – v starih časih. Začnem z zgodbo.
Danes je prvi dan poletja. Nadvse vroče je. Na glavo si poveznemo slamnik in odidemo na polje. Tam bomo delali in na koncu dobili plačilo. Kaj lahko delamo na polju? Učenci dajo predlog, nato se gibamo po tem predlogu. Po določenem času zapojem prvi del: »Prvo leto služim, služim.« Učenci ponovijo. Potem se ustavimo in si oddahnemo. Čas je za plačilo. Prinesel nam ga bo lastnik polja. Kako bomo naredili, če bomo hoteli sprejeti plačilo. Učenci določijo gib, ki ga ponavljamo. Po določenem času zapojem drugi del: »Kokljo si prislužim.« Učenci dvakrat ponovijo. Nato zapojem še tretji del in pri tem počepnem ter 'pikam s prsti'. »Moja koklja špiklja špoklja piščeta vali.« Pa pojdimo od začetka. Na vroč poletni dan smo si na glavo poveznili slamnik in odšli na polje. Tam smo začeli delati. Skupaj kažemo in pojemo: »Prvo leto služim, služim, kokljo si prislužim. Moja koklja špiklja špoklja piščeta vali.« To nekajkrat ponovimo. Ampak nismo še dovolj zaslužili. Zdaj bomo služili še drugo leto. Skupaj kažemo isti gib kot prej in pojemo: »Drugo leto služim, služim.« Zapojem naprej: »račko si prislužim«. Učence vprašam, kako bi prikazali račko. Učenci odločijo o gibu in zapojejo: »Drugo leto služim, služim, račko si prislužim.« Zdaj pa bomo šli od začetka. Skupaj pojemo pesem. »Prvo leto služim, služim, kokljo si prislužim. Moja koklja špiklja špoklja piščeta vali. Drugo leto služim, služim, račko si prislužim.« Nato zapojem naprej. »Moja koklja špiklja špoklja (počepne in 'pika s prsti'), moja račka kratkotačka (počepne in naredi korak naprej), piščeta vali«. Vsi skupaj zapojemo pesem do tretje kitice. Nato gremo služit še tretje leto. Zapojemo vsi skupaj: »Tretje leto služim, služim.« Povem jim, da si tretjo prislužimo gosko. Učenci odločijo o gibu in skupaj zapojemo: »Tretje leto služim, služim, gosko si prislužim.« Gremo od začetka: »Prvo leto služim, služim, kokljo si prislužim. Moja koklja špiklja špoklja piščeta vali. Drugo leto služim služim račko si prislužim. Moja koklja špiklja špoklja, moja račka kratkotačka, piščeta vali. Tretje leto služim, služim, gosko si prislužim. Moja koklja, špiklja špoklja, moja račka kratkotačka, nadaljujem: moja goska krivonoska piščeta vali. Z učenci večkrat zapojemo celotno pesem in poleg uporabljamo gibe, ki so jih določili.

Sledi petje po slikovnem zapisu. 
SLIKOVNI ZAPIS
Najprej učence vprašam, kaj vidijo na sliki. Rečem jim naj gledajo sliko in zapojemo pesem. 
Nato jim rečem, da bomo ob petju pesmi s prstom sledili zapisu. Počakam, da vsi učenci dajo prst na začetek in začnemo. S prstom sledim zapisu in prav tako učenci.
Ali ste morda bili pozorni, kam je šel naš glas, ko gre prst gor in kam gre, ko gre prst dol?
Ali ste morda bili pozorni, kak smo peli, ko se je prst premikal hitro in kako, ko se je počasi?
Zapeli bomo še enkrat, med tem pa bodite pozorni na to, kaj se dogaja. 
Kaj mislite, da pomenijo večja jajca in kaj manjša?

Zaključek:
DIDAKTIČNA IGRA: 
Zvočne skrivalnice
Otroci sedijo v krogu. Z izštevanko določimo iskalca. Ko iskalec zapusti razred, se ostali dogovorijo o načinu izvajanja. Vsi izvajajo na enak način na primer pojejo pesem, razen enega, ki se oglaša drugačno, na primer govori besedilo pesmi. Pri izvajanju lahko vključimo razlike v glasnosti glasnejše, tišje, v višini: višje, nižje, v hitrosti: hitrejše, počasnejše, trajanju daljše, krajše, zvočni barvi in podobno. Naloga iskalca je, da ugotovi, kdo izvaja različno. Ko je ta odkrit, postane novi iskalec. (Sicherl-Kafol, 2009)
Petje pesmi Prvo leto služim. 


ANALIZA:
Učna ura se je odvila uspešno. Opazila sem, da so učenci zelo uživali v takšnem načinu učenja pesmi, ker ga drugače v razredu ne izvajajo. Težave so bile sicer s ponavljanjem, so potrebovali veliko časa da so ugotovili, kaj morajo početi. Nekateri so se tudi bolj vživeli kot drugi. Zadovoljna sem, ker so se tako hitro naučili pesem. Podali so tudi veliko zanimivih primerov, kako bi kaj prikazali v pesmi. V zaključnem delu je bilo opaziti, da jim je bila igra precej všeč. Težava je bila edino pri določanju nekoga, ki se bo drugače oglašal, ker so to želeli biti skoraj vsi. 
